 2 คนไทยในนิวยอร์ก ปลื้ม คว้ารางวัล นักธุรกิจเอเชียนดีเด่น
 ,เมื่อวันที่ 23 มิ.p. 2560 นายไพโรจน์ ปักษาษิณ ผู้สื่อข่าวไทยรัฐประจำนครนิวยอร์ก สหรัฐอเมริกา รายงานว่า ศูนย์พัฒนาธุรกิจเอเชียนอเมริกัน (Asian American Business Development Center) หรือ AABDC ได้จัดพิธีมอบรางวัลให้แก่ 50 นักธุรกิจเอเชียนดีเด่น ประจำปี 2017 ที่ Cipriani Wall Street แมนฮัทตัน นิวยอร์ก เมื่อค่ำวันที่ 20 มิ.ย. ที่ผ่ามมาตามเวลาท้องถิ่น ปรากฏว่าในปีนี้ได้มีนักธุรกิจไทย 2 คน ได้แก่นายสุโชติ ปาลีวงศ์ และนายพิสิษฐ์ จรูญศรีสวัสดิ์ ได้รับรางวัล โดยมีนายพิศาล มาณวพัฒน์ เอกอัครราชทูต ณ กรุงวอชิงตัน ดี.ซี. ได้รับเชิญในนามของนักธุรกิจไทยไปร่วมแสดงความยินดี,นายจอห์น หวัง ประธาน AABDC กล่าวว่า AABDC เป็นการร่วมตัวและก่อตั้งขึ้นมาตั้งแต่ปี 2524 เพื่อเป็นพลังและช่วยเหลือซึ่งกันและกันของนักธุรกิจเอเชียในนิวยอร์กและอีกหลายรัฐในสหรัฐอเมริกา ซึ่งที่ผ่านมาธุรกิจของคนไทยในนิวยอร์กมีพื้นฐานที่เข็มแข็งและก้าวหน้ามาตลอด จะเป็นการเชื่อมโยงและกระจายธรุกิจออกไปอย่างขว้างขวางและต่อเนื่องในสหรัฐอเมริกา,สำหรับนายสุโชติ ปาลีวงศ์ นักธุรกิจไทยที่ได้รับรางวัลครั้งนี้ ปัจจุบันอายุ 74 ปี เป็นชาวกรุงเทพฯ จบการศึกษาด้านวิศวกรรม จากวูฟเวอร์ แฮมป์ตัน คอลเลจ เอ็นจิเนียร่ิง ประเทศอังกฤษ เริ่มทำธุรกิจที่นครนิวยอร์กในปี 2515 โดยเปิดร้านขายของเอนกประสงศ์ที่ส่งตรงไปจากเมืองไทยในนามของบริษัท สยาม โกรเซอรี่ (Siam Grocery) ประสบความสำเร็จอย่างสูง และยังเป็นผู้บุกเบิกสั่งตรงหนังสือพิมพ์และนิตยสารไทยไปจำหน่ายในสหรัฐฯ พร้อมทั้งเปิดจำหน่ายตั๋วเครื่องบินไปกลับกรุงเทพ-นิวยอร์ก และในปี 2519 ได้ก่อตั้งบริษัทปาลีวงศ์ เทรดดิ้ง จำกัด เป็นผู้แทนจำหน่ายเบียร์จากประเทศไทยไปจำหน่ายในประเทศสหรัฐฯ แต่เพียงบริษัทเดียว รวมทั้งเครื่องดื่มอื่นๆ , ,ต่อมาในปี 2532 นายสุโชติ ได้สนับสนุนให้นางสุจิตรา ปาลีวงศ์ ภรรยา และผู้นำชุมชนไทยในรัฐนิวยอร์ก ก่อตั้งศูนย์วัฒนธรรมไทยแห่งรัฐนิวยอร์ก เพื่อรองรับการสอนภาษาไทย รวมทั้งสืบสานประเพณีและวัฒนธรรมไทยให้แก่เด็กไทยที่เกิดและโตในสหรัฐฯ และในปี 2541 ได้รวบรวมนักธุรกิจไทยจากหลายสาขาจัดตั้ง หอการค้าไทยแห่งรัฐนิวยอร์ก โดยยอมรับตำแหน่งเป็นประธานคนที่ 2 ปัจจุบันรับตำแหน่งประธานบริหารบริษัทในเครือปาลีวงศ์ เทรดดิ้ง และสยาม เอ็นเตอร์ไพร์ส มีธิดา 2 คน ได้แก่ น.ส.โสมสยาม และ น.ส.สยามวลี ปาลีวงศ์,ส่วนนายพิสิษฐ์ จรูญศรีสวัสดิ์ ปัจจุบันอายุ 67 ปี จบการศึกษาจาก เซนต์ ฟรานซิส คอลเลค บรู๊คลิน นครนิวยอร์ก โดยในปี 2533 เริ่มเปิดธุรกิจส่วนตัวได้แก่ Upper West Side Copy & Printing ประสบความสำเร็จ และเริ่มทำธุรกิจร้านอาหารไทยชื่อ Thai Select Restaurant Group NYC ในปี 2550 จากการที่ได้รับประสบการณ์และเรียนรู้ปัญหาต่างๆของธุรกิจร้านอาหารไทย จึงมีการรวมตัวและจัดตั้งสมาคมธุรกิจอาหารอาหารไทยแห่งรัฐนิวยอร์ก (Thai Restaurant Chamber of Commerce inc.) โดยรับตำแหน่งประธานคนแรก เพื่อให้คำปรึกษาและแนะนำทางด้านกฎหมายแรงงานและระบบภาษี ให้แก่สมาชิกที่เป็นร้านอาหารไทยในรัฐนิวยอร์กและรัฐใกล้เคียง จำนวน 150 ร้าน,ทางด้านสังคมเป็นผู้หนึ่งในการก่อตั้งและเป็นกรรมการบริหารของโบสถ์ไทยคริสเตียนแห่งแรกของรัฐนิวยอร์ก ผลงานล่าสุดในนามของสมาคมธุรกิจอาหารไทยฯ ร่วมกับสภาท้องถิ่นควีนส์นิวยอร์ก มีการปิดถนนจัดงานประเพณีสงกรานต์ไทย ซึ่งประสบความสำเร็จอย่างสูง มีผู้มาร่วมงานเกือบ 1 หมื่นคน ชีวิตครอบครัวสมรสกับนางจันทร์เพ็ญ จรูญศรีสวัสดิ์ มีบุตรชายคนเดียวชื่อนายไมเคิล จรูญศรีสวัสดิ์.
2 นักธุรกิจไทยในนิวยอร์ก สุโชติ ปาลีวงศ์และพิสิษฐ์ จรูญศรีสวัสดิ์ ได้รับรางวัล นักธุรกิจเอเชียนดีเด่น ปี 2017 จากศูนย์พัฒนาธุรกิจเอเชียนอเมริกัน มีเอกอัครราชทูตไทย ณ กรุงวอชิงตัน ดี.ซี. ร่วมแสดงความยินดี
นักธุรกิจเอเชียนดีเด่น,2คนไทยรับรางวัลนักธุรกิจเอเชียนดีเด่น,สุโชติ ปาลีวงศ์,นักธุกิจไทยในนิวยอร์ก,พิสิษฐ์ จรูญศรีสวัสดิ์,ข่าวทั่วไป